text: [{"text_idx": "#000001", "text": "I\u0301 novemberma\u0301na\u00f0i i\u0301 fj\u00f8r var ve\u00f0urlagsra\u0301\u00f0stevnan COP26 hildin i\u0301 Glasgow. T\u00e6r ba\u0301\u00f0ar vikurnar, sum ra\u0301\u00f0stevnan vardi, samra\u0301ddust umbo\u00f0 fra\u0301 197 tjo\u0301\u00f0um, um hvussu ve\u00f0urlagskreppan skal basast. Samra\u0301\u00f0ingar vo\u0301ru hildnar a\u0301 The Scottish Event Campus, men a\u0301virkanin fra\u0301 ra\u0301\u00f0stevnuni var ikki avmarka\u00f0 til hesi h\u00f8lir. G\u00f8turnar i\u0301 skotska by\u0301num vo\u0301ru fyltar vi\u00f0 umhv\u00f8rvisaktivistum, l\u00f8greglufo\u0301lki, ti\u0301\u00f0indafo\u0301lki, do\u0301madagsprofetum og forvitnum a\u0301sko\u00f0arum."}, {"text_idx": "#000002", "text": "Um hetta mundi var eg upptikin vi\u00f0 lestri, men torf\u00f8rt var ikki at fylgja eitt sindur vi\u00f0 gongdini, ta\u0301 eg hoyrdi um allar heimslei\u00f0ararnar, sum savna\u00f0ust i\u0301 mi\u0301num lestrarby\u0301i. A\u0301 vitjan i\u0301 Glasgow vo\u0301ru millum anna\u00f0 Joe Biden, Emmanuel Macron, Justin Trudeau, Angela Merkel, Mette Frederiksen, Ba\u0301r\u00f0ur a\u0301 Steig Nielsen og onnur umbo\u00f0 fra\u0301 teimum n\u00e6stan 200 tjo\u0301\u00f0unum."}, {"text_idx": "#000005", "text": "A\u0301 COP21 ra\u0301\u00f0stevnuni, sum var hildin i\u0301 Pari\u0301s i\u0301 2015, samdust luttakandi tjo\u0301\u00f0irnar um Pari\u0301s-avtaluna. Hon innibar at arbei\u00f0a saman um at avmarka globalu upphitingina til undir 2\u00b0C i\u0301 mun til hitastigi\u00f0 a\u0301\u00f0renn 1880 og at mi\u00f0ja eftir eini upphiting a\u0301 1,5\u00b0C. Londini avtala\u00f0u at f\u00f8ra fram \u00e6tlanir, um hvussu tey skulu minka um teirra u\u0301tla\u0301t, umframt at tey eisini skulu m\u00f8tast aftur hv\u00f8rt 5. a\u0301r at endursko\u00f0a teirra ma\u0301l og dagf\u00f8ra \u00e6tlanir teirra. Ti\u0301verri var mett, at \u00e6tlanirnar, sum tjo\u0301\u00f0irnar f\u00f8rdu fram eftir Pari\u0301s-avtaluna, ikki fo\u0301ru at megna at halda globalu upphitingina ni\u00f0ri a\u0301 samtykta hitav\u00f8kstrinum. Serfr\u00f8\u00f0ingar hja\u0301 ST mettu at globala upphitingin fer at vera 2,6\u00b0C a\u0301\u00f0renn \u00f8ldin er li\u00f0in, u\u0301tfra\u0301 \u00e6tlanunum eftir Pari\u0301s-avtaluna."}, {"text_idx": "#000006", "text": "COP26 ra\u0301\u00f0stevnan var ti\u0301skil stevnan har Pari\u0301s-avtalan skuldi endursko\u00f0ast, og londini skuldu dagf\u00f8ra si\u0301nar \u00e6tlanir um at skerja u\u0301tla\u0301t si\u0301ni. \u00c6tla\u00f0 var at hon skuldi haldast i\u0301 2020 \u2014 fimm a\u0301r eftir COP21 \u2014 men orsaka\u00f0 koronakreppuni var ra\u0301\u00f0stevnan u\u0301tsett til 2021."}, {"text_idx": "#000007", "text": "A\u0301 ra\u0301\u00f0stevnuni i\u0301 novembur samdust tjo\u0301\u00f0irnar um at skriva undir eina avtalu, sum var nevnd The Glasgow Climate Pact. Paktin byggir a\u0301 grundarlagi\u00f0, sum var lagt i\u0301 Pari\u0301s-avtaluni, men mett ver\u00f0ur at ny\u0301ggja paktin heldur ikki megnar r\u00f8kka ma\u0301lini, sum vo\u0301ru sett i\u0301 2015, so ni\u00f0urst\u00f8\u00f0an var at hesar \u00e6tlanir skuldu endursko\u00f0ast til n\u00e6stu COP ra\u0301\u00f0stevnuna."}, {"text_idx": "#000008", "text": "Vit kunnu fr\u00f8ast um, at COP26 var fyrsta ra\u0301\u00f0stevnan, har \u00e6tlanir vo\u0301ru lagdar um at minka um ny\u0301tsluna av koli, sum er atvold til 40% av \u00f8llum CO2-u\u0301tla\u0301ti. Eisini lova\u00f0u lei\u00f0arar fra\u0301 fleiri enn 100 londum, i\u00f0 eiga umlei\u00f0 85% av heimsins sko\u0301gum, at ste\u00f0ga avsko\u0301ging a\u0301\u00f0renn 2030."}, {"text_idx": "#000009", "text": "Ti\u0301verri hevur veri\u00f0 funnist at paktinini fyri at ny\u0301ta veikan ma\u0301lbur\u00f0 i\u0301 summum \u00f8kjum, sum londini kunna ny\u0301ta at snu\u0301gva s\u00e6r undan at minka um u\u0301tla\u0301t teirra. Til d\u00f8mis var ein or\u00f0ing i\u0301 paktini broytt fra\u0301 \u201cat avtaka kol\u201d til \u201cat minka um kol\u201d eftir try\u0301st fra\u0301 Kina og India, ho\u0301ast onnur lond mo\u0301tm\u00e6ltu hetta. Si\u0301\u00f0ani hevur Su\u00f0urkorea, sum annar skuldi avtaka kol i\u0301 2030 a\u0301runum, sagt seg skula ste\u00f0ga at ny\u0301ta kol a\u0301\u00f0renn 2050. Hetta hevur fingi\u00f0 mong at o\u0301ttast at onnur lond eisini fara at gagnny\u0301ta hesa or\u00f0ing."}, {"text_idx": "#000010", "text": "Undan COP26 ra\u0301\u00f0stevnuni vi\u0301stu forsagnirnar, at vakstrarhu\u0301sgassu\u0301tla\u0301ti\u00f0 kring heimin i\u0301 a\u0301r 2030 fo\u0301r at liggja um 52,4 gigatons. Forsagnirnar eftir COP26 vi\u0301sa, at u\u0301tla\u0301ti\u00f0 i\u0301 a\u0301r 2030 kemur at liggja um 41,9 Gt, men um hitav\u00f8ksturin skal haldast a\u0301 1,5\u00b0C, er ney\u00f0ugt at u\u0301tla\u0301ti\u00f0 ver\u00f0ur undir 26,6 Gt."}, {"text_idx": "#000011", "text": "Hon Alok Sharma, forsetin av COP26, seg\u00f0i, aftana\u0301 paktin var vi\u00f0tikin: \u201cVit kunnu nu\u0301 tru\u0301liga siga, at vit hava hildi\u00f0 t\u00e6r 1,5 gradirnar a\u0301 li\u0301vi, men pulsurin er veikur, og t\u00e6r fara bert at yvirliva, um vit halda okkara lyftir og fara skundisliga til verka.\u201d"}, {"text_idx": "#000012", "text": "N\u00e6sta a\u0301r ver\u00f0ur COP27 ra\u0301\u00f0stevnan hildin i\u0301 Egyptalandi. Umbo\u00f0ini fyri tey 197 londini hava veri\u00f0 heitt a\u0301 at dagf\u00f8ra teirra arbei\u00f0s\u00e6tlanir, um nakar m\u00f8guleiki skal vera at halda hitav\u00f8ksturin a\u0301 1,5\u00b0C. Atmosferan fer bert at fylgja okkara ynskjum, um vit megna at skerja u\u0301tla\u0301ti\u00f0 av vakstrarhu\u0301sgassum. Ve\u00f0urlagsra\u0301\u00f0stevnurnar hava veri\u00f0 no\u0301gv kritisera\u00f0ar fyri at koma vi\u00f0 to\u0301mum lyftum, og at einki eftirlit er at tryggja, at londini fylgja teirra \u00e6tlanum \u2014 vo\u0301nandi koma vit at si\u0301ggja st\u00f8rri samsvar millum lyftir og handlingar til n\u00e6stu ra\u0301\u00f0stevnu."}]